Държавен вестник, бр. 7, 2021 г., стр. 75

БРОЙ  7	
Д Ъ Р Ж А В Е Н  В Е С Т Н И К 	
СТР.  75  
подпомагане на органите на досъдебното про-
изводство и на органите на МВР, извършващи 
оперативно-издирвателна дейност;
2. изготвя психологични и съдебно-психо-
логични експертизи;
3. осъществява медиация и психологични 
интервенции при управление на кризисни 
ситуации, застрашаващи националната сигур-
ност, обществения ред, сигурността и живота 
на гражданите;
4. извършва изследвания за установяване на 
психологична пригодност за държавна служба;
5. извършва психологична профилактика, 
индивидуално и семейно консултиране;
6. извършва дейности по управление на 
стреса след критични инциденти;
7. осъществява специализирана психоло-
гична подготовка;
8. извършва организационна диагностика 
и консултиране и емпирични психологични 
изследвания;
9. провежда индивидуални психодиагнос-
тични изследвания;
10. създава, адаптира и въвежда нови мето-
дики, критерии и стандарти за индивидуална 
и организационна психодиагностика.
Чл. 4. За изпълнението на дейностите по 
чл. 3 Институтът по психология:
1. поддържа специализирана библиотека и 
системно попълва нейния фонд; 
2. поддържа база данни и регистри, свър-
зани с реализацията на основните дейности 
по психодиагностика, профилактика и кри-
минално-психологични изследвания;
3. поддържа сътрудничество с научни ин-
ститути и висши училища, както и с други 
юридически лица извън системата на МВР по 
ред, определен от министъра на вътрешните 
работи;
4. развива и популяризира добри психоло-
гични практики чрез разработване на анали-
тични, методични и дидактични материали; 
участва в конференции, семинари и други 
научни форуми; провежда стажантски програ-
ми за студенти от висшите учебни заведения; 
осъществява проектна дейност по програми, 
финансирани от ЕС и други източници.
Раздел III
Структура и функции
Чл. 5. (1) Структурата на ИП – МВР, 
включва отдели и сектори. 
(2) Отделите са:
1. отдел „Оперативна психология“;
2. отдел „Психологично осигуряване на 
структури на МВР“;
3. отдел „Професионална психодиаг-
ностика“;
4. отдел „Административен“.
(3) Секторите към отдел „Оперативна 
психология“ са:
1. сектор „Криминална психология“;
2. сектор „Лаборатория – гр. Благоевград“; 
3. сектор „Лаборатория – гр. Бургас“;
4. сектор „Лаборатория – гр. Варна“;
5. сектор „Лаборатория – гр. Монтана“;
6. сектор „Лаборатория – гр. Плевен“;
7. сектор „Лаборатория – гр. Пловдив“.
(4) Секторите към отдел „Психологично 
осигуряване на структури на МВР“ са:
1. сектор „Консултативна психология и 
специализирана психологична подготовка“;
2. сектор „Психологично осигуряване на 
структури в гр. София“.
(5) Секторите към отдел „Професионална 
психодиагностика“ са:
1. сектор „Психодиагностични изследва-
ния“;
2. сектор „Методи за психодиагностика“.
Чл. 6. Сектор „Криминална психология“ 
извършва: 
1. полиграфско изследване на лица, об-
винени в извършване на престъпления, на 
свидетели на престъпления и на оперативно 
интересни лица;
2. психологично профилиране на неизвест-
ни извършители на тежки престъпления;
3. личностен и поведенчески анализ на 
оперативно интересни лица;
4. психологичен анализ на писмени, аудио- и 
видеоизточници при заплаха за националната 
сигурност, обществения ред, сигурността и 
живота на гражданите;
5. разработване на стратегии за психоло-
гично въздействие върху лица и групи, пред-
ставляващи оперативен интерес;
6. медиация при конфликти в структури 
на МВР; 
7. психологични интервенции при управ­
ление на кризисни ситуации, застрашаващи 
националната сигурност, обществения ред, 
сигурността и живота на гражданите;
8. методическа помощ по дейностите по 
т. 1 – 5 на останалите структурни звена в 
ИП – МВР;
9. психологични експертизи, назначени от 
органите на досъдебното производство и съда 
в наказателния процес;
10. специализирана психологична подго-
товка чрез провеждането на обучения на 
служителите от МВР;
11. специализирана психологична подготов-
ка чрез провеждането на обучения на лица и 
екипи от структури извън системата на МВР 
при наличие на основания за това.
Чл. 7. Секторите по чл. 5, ал. 3, т. 2 – 7 
извършват:
1. индивидуални психодиагностични из-
следвания за нуждите на МВР;